open-index/open-wikipedia-markdown huggingface dataset:
Rohkeita otteita

**Rohkeita otteita** () on Léonide Moguyn ohjaama yhdysvaltalainen film noir -tyylinen rikosdraamaelokuva vuodelta 1946. Film noirin pääosissa ovat George Raft ja Ava Gardner, joka teki ensimmäisen pääosansa Maryna. *Rohkeita otteita* kertoo kotikaupunkiinsa palaavasta kaunottaresta, joka herättää kilpailua ja murha-aikeita entisissä miesystävissään.

*Rohkeita otteita* perustuu Maritta M. Wolffin samannimiseen romaaniin (1941), jonka pohjalta Philip Yordan laati elokuvan käsikirjoituksen. Seymour Nebenzahl oli elokuvan tuottajana ja Nero Films tuotantoyhtiönä. Elokuvan rahoitti palmspringsiläinen pankki, ja *Rohkeita otteita* kuvattiin Kalifornian San Fernandossa kesäkuun lopun ja elokuun alun välisenä aikana vuonna 1945.

*Rohkeita otteita* sai Yhdysvaltain ensi-iltansa 25. tammikuuta vuonna 1946. Suomessa elokuva sai teatteriensi-iltansa 5. toukokuuta vuonna 1950. United Artists vastasi elokuvan teatterilevityksestä Yhdysvalloissa. Vaikka elokuva sai kriitikoilta sekalaisia arvosteluja, *Rohkeita otteita* oli yleisömenestys. Elokuva on julkaistu VHS:nä ja DVD:nä. Alan Ladd ja Evelyn Keyes esiintyivät elokuvan *[[Lux Radio Theatre]]n* tekemässä radiosovituksessa 15. huhtikuuta 1946.

## Näyttelijät

## Lähteet

## Aiheesta muualla
* 
* 
* 
* ''Rohkeita otteita'' TCM Movie Databasessa 
* ''Rohkeita otteita'' ladattavissa ilmaiseksi Internet Archivessa (public domain) 
* ''Rohkeita otteita'' katsottavissa YouTubessa (public domain)
Jiří Lála

**Jiří Lála** (s. 21. elokuuta 1959 Tábor, Tšekkoslovakia) on tšekkoslovakialainen jääkiekkoilija, joka edusti maataan useissa arvokisoissa. Hän muun muassa voitti maailmanmestaruuden vuonna 1985 ja saavutti olympiahopeaa Sarajevosta 1984. 

Vuonna 1983 Lála valittiin MM-turnauksen parhaaksi hyökkääjäksi. 

## Lähteet
* 

### Viitteet
Sgonnsair

**Sgonnsair** () on kylä An t-Eilean Sgitheanachin saarella Skotlannissa, Loch Sligachanin etelärannalla. Sieltä on lauttayhteys Raasayn saarelle.

## Lähteet
Slèite

**Slèite** () on niemimaa An t-Eilean Sgitheanachin saaren eteläosassa Skotlannissa. Vielä 1900-luvun alussa 90&nbsp;% niemimaan asukkaista puhui gaelin kieltä 2000-luvun alussa osuuden ollessa noin 50&nbsp;%. Puhujamäärän laskusta huolimatta seutu kuuluu vahvimpiin gaelin kielin puhuma-alueisiin ja Slèitellä toimii myös gaelinkielinen korkeakoulu Sabhal Mòr Ostaig.

## Lähteet

## Aiheesta muualla
Eläintarhatarina

**Eläintarhatarina** (*The Zoo Story*, alun perin *Peter and Jerry*) on Edward Albeen ensimmäinen, yksinäytöksinen näytelmä, jonka hän kirjoitti vuonna 1958 vain kolmessa viikossa. Puistonpenkillä tapahtuvaksi kahden miehen keskusteluksi tiivistetty näytelmä tutkii eristäytymisen, yksinäisyyden ja ymmärretyksi tulemisen teemoja nykyajan epäinhimillistävässä kaupallisessa maailmassa.

Kun New Yorkin teatterituottajat eivät kiinnostuneet näytelmän tuotannosta, se sai kantaesityksensä Länsi-Berliinin Werkstatt-teatterissa 28. syyskuussa 1959 kaksoisnäytöksessä, jonka toinen näytelmä oli Samuel Beckettin *[[Viimeinen ääninauha]]*. Yhdysvalloissa *Eläintarhatarina* esitettiin ensi kerran Provincetown Playhousessa 1960, pääosissa William Daniels ja George Maharis.

## Juoni
Peter ja Jerry tapaavat puistonpenkillä New Yorkin Central Parkissa. Peter on keski-ikäinen kustannusyhtiön johtaja, jolla on vaimo, kaksi tytärtä, kaksi kissaa ja kaksi papukaijaa. Jerry on eristäytynyt ja katkeroitunut mies, joka hakee epätoivoisesti keskustelukumppania. Hän pakottaa Peterin kuuntelemaan tarinoita elämästään, käynnistään Central Parkin eläintarhassa ja siihen johtaneista syistä. Näytelmä tapahtuu reaaliajassa, ja sen ironinen huumori ja dramaattinen jännite tiivistyvät lopussa, kun Jerry saa Peterin alentumaan omalle villieläimen kaltaiselle tasolleen.

Jerry yrittää työntää Peteriä pois penkiltä ja vaatii häntä taistelemaan reviiristään. Kun Peter yrittää tehdä lähtöä, Jerry vetää yllättäen esiin veitsen, mutta pudottaa sen tahallaan maahan Peterin ulottuville. Kun Peter sitten pitelee veistä puolustautuakseen, Jerry hyökkää päin veistä ja tulee sen lävistämäksi. Hän jää penkille verta vuotavana, ja Peter lähtee pelästyneenä karkuun.

## Myöhempi kaksinäytöksinen versio
Edward Albee kirjoitti lähes 50 vuotta myöhemmin näytelmään ensimmäisen näytöksen *Homelife*, jonka tapahtumat edeltävät toisen näytöksen puistonpenkkikohtausta ja jossa nähdään kolmantena henkilönä Peterin vaimo. Samalla Albee ilmoitti, ettei alkuperäistä yksinäytöksistä versiota saa enää esittää ammattiteattereissa.

Kaksinäytöksinen versio *Edward Albee’s At Home at the Zoo* esitettiin San Franciscon American Conservatory Theaterissa kesäkuussa 2009, sitten New Yorkin Second Stage Theaterissa ja Seattlen Theater Schmeaterissa.

## Viittauksia näytelmään muissa teoksissa
*Eläintarhatarina* on keskeisessä roolissa marokkolaisen Yūsuf Fāḍilin romaanissa *Qiṣṣat hadīqat al-ḥayawān* (”Eläintarhatarina”, 2008), joka kertoo teatteriammattilaisten elämästä 1970-luvun Marokossa ja marokkolaisten elämästä Pariisissa. Romaanin päähenkilöt yrittävät esittää näytelmää, mutta käsikirjoituksesta puuttuu pari olennaista sivua.

*Eläintarhatarinaan* viitataan myös yhdysvaltalaisessa komediaelokuvassa *[[Äksyt vanhat herrat]]* (1993).

## Suomalainen televisionäytelmä
Suomen Televisio teki näytelmästä Sirppa Sivori-Aspin ohjaaman 55-minuuttisen televisionäytelmän vuonna 1965, näyttelijöinä Lasse Pöysti (Peter) ja Ville-Veikko Salminen (Jerry).

## Lähteet
Intraleague Draft

**Intraleague Draft** oli NHL-jääkiekkoliigan järjestämä vuosittainen varaustilaisuus vuosina 1952, 1957 ja 1963–1975. Se oli eräänlainen Waiver Draftin edeltäjä. Varaustilaisuuden oli tarkoitus tasoittaa joukkueiden välisiä tasoeroja.

Varaustilaisuudessa joukkueet saivat valita pelaajia muista joukkueista siirtokorvausta vastaan. Viime kauden huonoimmat joukkueet saivat varata tilaisuudessa ensin. Joukkueet saivat suojata tärkeimmät pelaajansa. Ensimmäisessä varaustilaisuudessa joukkueet saivat suojata 25 pelaajaa. Suojattua pelaajaa ei voinut valita varaustilaisuudessa. Varaustilaisuuksista ei ole jäänyt kunnollisia pöytäkirjoja. Viimeinen varaustilaisuus järjestettiin 1975.

Intraleague Draftia ei tule sekoittaa 1950- ja 1960-lukujen Interleague Draftiin, jossa NHL-joukkueet varasivat pelaajia muista ammattilaisliigoista.

## Lähteet
Sulo Cantell

**Sulo Johannes Cantell** (20. toukokuuta 1892 Pietari – 27. elokuuta 1955) oli suomalainen filosofian maisteri, biologi ja lehtori.

Cantell keräsi 1930-luvulla kansan keskuudesta perimätietoa Suomen luonnossa esiintyvien lääkekasvien käytöstä. Hän julkaisi vuonna 1936 yhdessä Väinö Saarnion kanssa kirjan *Suomen myrkylliset ja lääkekasvit* jossa lueteltiin 319 kasvia.

Sulo Cantell oli naimisissa vuodesta 1917 Toini Levanderin (s. 1893) kanssa.

## Teokset
* Cantell, Sulo & Saarnio, Väinö: *Suomen myrkylliset ja lääkekasvit: niiden vaikuttavat aineet, vaikutukset elimistöön, lääkkeinä käyttö sekä rohdoksiksi keräily ja viljely*. Kariston tietokirjoja 42. Karisto 1936
* Cantell, Sulo: *Vähänkyrön kunnan sähkölaitos vv. 1921–1946*. Vähänkyrön kunnan sähkölaitos, Vähäkyrö 1947

## Suomennokset
* G. Venzmer: *Vitamiinit ja terveys: Mitä vitamiinit ovat, missä niitä on ja mitä ne vaikuttavat*. Kansa terveeksi, 6. Gummerus 1944.

## Lähteet
* Piippo, Sinikka: ”Lääkekasveista apua vaivoihin”, *Mitä Missä Milloin 2006*, s. 273

### Viitteet

## Aiheesta muualla
 Luettelo Sulo Cantellin lehtiartikkeleista
* Cantellin ja Saarnion kirja digitoituna Henriette's Herbal Homepage-sivustolla
Mallaig

**Mallaig** () on rannikkokylä Länsi-Skotlannissa. Kylästä on lauttayhteys Rùmin saarelle sekä Armadalin kylään Skyen saarelle.

## Lähteet
Apina pulpetissa

**Apina pulpetissa: ysiluokan yhteisöllisyys** on Tommi Hoikkalan ja Petri Pajun vuonna 2013 ilmestynyt kirja. Teoksen julkaisivat Nuorisotutkimusseura ja Gaudeamus. Kirja liittyy Nuorisotutkimusverkoston hankkeeseen ”Suomen ihanuus ja kurjuus: miten kasvatamme lapsiamme ja nuoriamme”.

## Lähteet

## Aiheesta muualla
* Jaana-Mirjam Mustavuori: Takaisin kouluun. *Helsingin Sanomat* 10.10.2013.
* Jari Rekola, Kati Suhonen ja Mira Valkonen: Apina pulpetissa. *Kommentti* 23.12.2013.
Armadal

**Armadal** (, ) on paikannimi Skotlannissa. Nimi voi viitata muun muassa seuraaviin:

*Armadal (Skye)
*Armadal (Cataibh)
*Armadal (West Lothian)
SMS V46

**SMS V46** oli Saksan keisarikunnan laivaston V25-luokan torpedovene ensimmäisessä maailmansodassa. Sodan loputtua alus luovutettiin sotakorvauksena Ranskalle.

## Valmistus

Alus tilattiin Stettinistä AG Vulcanilta, missä köli laskettiin telakkanumerolla 361. Alus laskettiin vesille 23. joulukuuta 1914 ja valmistui 31. lokakuuta 1915.

## Palvelus
Sodan päätyttyä alus internoitiin 22. marraskuuta 1918 jälkeen Scapa Flow'hun, jossa se ajettiin matalikolle upotusyrityksen seurauksena 21. kesäkuuta 1919. Alus nostettiin heinäkuussa ja se luovutettiin sotakorvauksena Ranskalle. Alus romutettiin Cherbourgissa  1924.

## Lähteet
*
*

### Viitteet
Vastaesimerkki

Logiikassa, etenkin sovellettaessa matematiikkaan ja filosofiaan, **vastaesimerkki** on poikkeus ehdotetulle yleiselle säännölle tai laille. Harkitaan esimerkiksi väitelausetta "kaikki oppilaat ovat laiskoja". Tämä lause tekee väittämän, että tietty ominaisuus (laiskuus) on totta *kaikissa* oppilaissa. Siten *yksikin* esimerkki ahkerasta oppilaasta todistaisi lauseen vääräksi. Seuraa, että mikä tahansa ahkera oppilas on vastaesimerkki "kaikki oppilaat ovat laiskoja" -väitelauseelle. Vastaesimerkki on tarkemmin kuvailtuna spesifinen tapaus universaaliväitteen valheellisuudesta.

## Matematiikassa
Matematiikassa vastaesimerkkejä käytetään usein todistamaan mahdollisten lauseiden rajoja. Käyttämällä vastaesimerkkejä osoittamaan, että tietyt arvelut ovat vääriä, matematiikan tutkijat välttävät umpikujiin menemisen ja oppivat miten he voivat muuttaa arvelujaan todistettavissa olevien lauseiden tuottamiseksi.

## Filosofiassa
Filosofiassa vastaesimerkkejä käytetään tavallisesti väittämään, että tietty filosofinen asema on väärässä näyttämällä, että se ei ole sovellettavissa joissain tapauksissa. Toisin kuin matemaatikot, filosofit eivät voi todistaa väittämiään kiistattomasti. Toinen filosofi on täten vapaa olemaan eri mieltä ja löytämään vastaesimerkkejä vastaukseksi. Ensimmäinen filosofi voi tietysti väittää, etteivät nämä myöhemmät vastaesimerkit ole sovellettavissa todellisuudessa.

Vaihtoehtoisesti ensimmäinen filosofi voi muuttaa väitettään niin, että vastaesimerkki ei enää ole sovellettavissa; tämä on verrattavissa tapaukseen, jossa matemaatikko muuttaa lausettaan vastaesimerkin takia.

## Katso myös
*Poikkeus vahvistaa säännön

## Kirjallisuutta

* 
* 
* 
* 
*
SMS V126

**SMS V126** oli Saksan keisarikunnan laivaston G96-luokan torpedovene, joka tilattiin ensimmäisen maailmansodan aikana. Sodan loputtua alus luovutettiin sotakorvauksena Ranskalle.

## Valmistus

Alus tilattiin Stettinistä AG Vulcanilta ja sen köli laskettiin vesille telakkanumerolla 471. Alus laskettiin vesille 30. kesäkuuta 1917 ja se valmistui kolmisen kuukautta myöhemmin 25. syyskuuta.

## Palvelus
Sodan päätyttyä alus internoitiin 22. marraskuuta 1918 jälkeen Scapa Flow'hun. Aluksen miehistö upotti aluksensa 21. kesäkuuta 1919, mutta hylky nostettiin jo heinäkuussa. Alus luovutettiin sotakorvauksena Ranskalle, joka romutti sen Lorientissa 1925. Aluksen kattilat asennettiin *Intrepideen*.

## Lähteet
*
*

### Viitteet
Aapakiiltokorento

**Aapakiiltokorento** (*Somatochlora alpestris*) on soilla elävä tumma kiiltokorento.

## Ulkonäkö ja koko

Aapakiiltokorento on väriltään enimmäkseen tummanvihreä ja takaruumiis miltei musta. Aapakiiltokorennon takaruumiissa ei ole keltaisia laikkuja, toisin kuin täpläkiiltokorennolla ja hoikkakiiltokorennon naaraalla. Lajilla on kasvojen sivuilla keltaiset laikut, mutta niiden välillä ei ole keltaista juovaa, joka taas välkekorennolla on.

Koiraan merkittävimpiä tuntomerkkejä ovat ylemmät perälisäkkeet, jotka taittuvat kärjissään toisiaan päin.

Aapakiiltokorennon takaruumis on 32–35 mm pitkä ja takasiipi 28–34 mm pitkä.

## Elintavat

Aapakiltokorentoja tavataan lennossa kesäkuun puolivälistä elokuun puoleenväliin. Heinäkuu on päälentoaikaa.

## Levinneisyys ja elinympäristö

Aapakiiltokorento elää Pohjois-Euroopassa ja Japanin Hokkaidolla sekä Keski-Euroopan vuoristoissa ja paikoittaisena Siperiassa. Suomessa lajia esiintyy eniten pohjoisessa, mutta se on sielläkin harvinainen.

Laji elää soilla. Pohjois-Suomessa aapakiiltokorento elää useilla erilaisilla suoalueilla ja soiden lammilla. Etelässä tavallisia elinpaikkoja ovat varsinkin sammaleiset rämeiden ojat.

## Lähteet

## Aiheesta muualla
* Aapakiiltokorento Korentowikissä
Facebookin sovellusalusta

**[[Facebook|Facebookin]] sovellusalusta** on kolmansille osapuolille tarkoitettu ohjelmistoympäristö, joka on tarkoitettu Facebookin käyttäjien tietoja käyttäville sovelluksille. Sovellukset voivat esimerkiksi hakea Facebook-käyttäjän tietoja, julkaista käyttäjän aikajanalle tai "Tykätä" eri kohteista. Yksi käyttötapa on palveluiden käyttäjän tunnistaminen (kirjautuminen palvelun) Facebook-tunnusten avulla. Sovellukset voivat myös olla kehyksessä toimivia verkkosivuja, joita selataan facebook.com-sivuston kautta.

Facebook tarjoaa kattavat työkalut mm. erilaisiin käyttäjätilastoihin ja rajapintakutsujen tekemiseen.

Sovellukset vaativat aina käyttäjän luvan yksityiseen tietoon. Saatuaan luvan sovelluket voivat käyttää tietojaa vapaasti. Sovellukset käyttämiä tietoja voivat olla esimerkiksi tykätyt sivut, kaverit, valokuvat, koulutustiedot tai parisuhdetiedot. Jokainen tieto (eng. *scopes*), joihin halutaan pääsy, määritetään sovelluskohtaisesti. Sovelluksia on osittain kritisoitu siitä, että käyttäjät eivät aina ymmärrä mihin heidän (ja myös kavereiden) tiedot voivat joutua. Lisäksi ne saattavat julkaista ei-toivottua sisältöä tai roskapostia.

## SDK
Facebook tarjoaa sovelluskehityspaketit (SDK) seuraaville alustoille ja ohelmointikielille: PHP, Android, JavaScript, iOS ja Unity.

## Graph API
Kehittäjien verkkosivusto on developers.facebook.com. Sovellusten luominen on ilmaista, mutta vaatii mm. puhelinnumeron ja Facebook-tilin.

Facebookin rajapinta on nimeltään Graph API. Käyttäjän julkiset perustiedot saadaan kutsulla:

```
graph.facebook.com/{käyttäjänimi tai käyttäjäid}
```

Tieto palautetaan JSON-muodossa. Facebook tarjoaa työkalun (Graph API Explorer) rajapintakutsun tekoa varten.

### FQL
Sovellusten on myös mahdollista hakea tietoa FQL-kyselyillä.

## Verkkosivustojen sosiaaliset toiminnot
Lisäksi verkkosivulta on mahdollista saada verkkosivustoille tarkoitettuja "sosiaalisia lisäosia", kuten esimerkiksi tykkää-nappeja, upotettuja julkaisuja tai aikajanoja.

## Open Graph

Facebookin Open Graph (OG-tunnisteet) tarjoavat mahdollisuuden merkitä verkkosivustojen sisältöä meta-tiedoilla. 

```html
<meta property="og:title" content="Otsikko" />
 <meta property="og:type" content="product" />
 <meta property="og:url" content="https://example.com/" />
 <meta property="og:image" content="https://example.com/kuva.jpg" />
 <meta property="og:site_name" content="Sivuston nimi" />
 <meta property="og:description" content="Sivun kuvaus" />
```
Lasinen eläintarha

**Lasinen eläintarha** (*The Glass Menagerie*) on Tennessee Williamsin läpimurtonäytelmä vuodelta 1944. Se voitti New York Drama Critics’ Circlen palkinnon vuoden parhaana näytelmänä.

## Juoni
Eletään 1930-luvun lama-aikaa Missourin St. Louisissa. Wingfieldin perheen äiti Amanda on määrätietoinen nainen, entinen seurapiirikaunotar joka hemmottelee jo aikuistuneita lapsiaan. Poika Tom työskentelee kenkätehtaan varastossa, harrastaa runoutta ja haaveilee kirjailijan urasta. Tytär Laura, joka on selvinnyt vakavasta lapsuuden sairaudesta, viihtyy lasisen eläinkokoelmansa parissa ja vaikuttaa yhtä hauraalta kuin lasiesineensä. Tom kutsuu eräänä iltana päivälliselle työtoverinsa, holtittoman mutta viehättävän Jimin, josta äiti Amanda alkaa heti toivoa aviomiestä tyttärelleen.

*Lasisessa eläintarhassa* Tennessee Williams tutkii muun muassa sisarusten välisen rakkauden teemoja. Hänellä oli läheinen suhde sisareensa Roseen, jonka paheneva skitsofrenia sulki laitokseen loppuelämäkseen. Williams maksoi sisarensa hoitokustannuksia näytelmäpalkkioistaan.
## Elokuvasovituksia
Näytelmästä on tehty ainakin kolme elokuvasovitusta: vuonna 1950 Irving Rapperin ohjaamana, pääosissa Kirk Douglas ja Jane Wyman, vuoden 1973 tv-elokuva, pääosissa Katharine Hepburn, Sam Waterston ja Joanna Miles, sekä vuonna 1987 Paul Newmanin ohjaamana, pääosissa Joanne Woodward ja John Malkovich.

## Lähteet

## Aiheesta muualla
Broadford

**Broadford** () on An t-Eilean Sgitheanachin saaren toiseksi suurin asutuskeskittymä Skotlannissa. Kylässä on tuhatkunta asukasta.

## Lähteet

## Aiheesta muualla

* 
*
Clifford Curzon

**Clifford Curzon** (18. toukokuuta 1907 Lontoo – 1. syyskuuta 1982 Lontoo) oli brittiläinen pianisti. Hän aloitti pianonsoiton vakavan opiskelun 6-vuotiaana kokeiltuaan jo sitä ennen viulua. 12-vuotiaana hän pääsi Royal Academy of Musiciin, ja ensimmäisen julkisen esiintymisensä hän teki 16-vuotiaana. Pian tämän jälkeen hän aloitti opettamisen Royal Academyssa, jonka professori hän oli jo 19-vuotiaana.

Curzon opiskeli myös Artur Schnabelin johdolla Berliinissä ja sai lisäksi opetusta Wanda Landowskalta ja Nadia Boulangerilta. Heinäkuussa 1931 Curzon meni Pariisissa naimisiin cembalisti Lucille Wallacen kanssa. Hänellä oli kaksi adoptoitua poikaa, jotka jäivät orvoiksi, kun heidän äitinsä, sopraano Maria Cebotari kuoli vuonna 1949.

Yhdysvaltain-debyyttinsä Curzon teki vuonna 1939, ja hän esiintyi siellä säännöllisesti myöhemminkin sekä resitaaleissa että sellaisten kapellimestarien kuin Bruno Walterin, George Szellin, Eugene Ormandyn ja Alexander Smallensin johdolla orkesterin kanssa. Hänen levytyksistään tuli myyntimenestyksiä. Hänellä oli laaja ohjelmisto, johon kuului muun muassa yli 50 konserttoa ja joka kattoi eri aikakaudet varhaisista klassikoista nykyteoksiin. Virgil Thomson piti Curzonia romanttisen ohjelmiston tyydyttävimpänä tulkitsijana. Curzon oli myös huomattava Mozartin tulkitsija.

Curzon lyötiin ritariksi vuonna 1977. Hän kuoli vuonna 1982 pitkään sairastettuaan.

## Lähteet

## Aiheesta muualla
* Naxos: Clifford Curzon
Luettelo jääkiekon SM-liigan runkosarjassa kaudella 2013–2014 pelanneista pelaajista

**Luettelo jääkiekon SM-liigan runkosarjassa kaudella 2013–2014 pelanneista pelaajista** sisältää kaikki kaudella  jääkiekon SM-liigan runkosarjassa pelanneet pelaajat tilastoineen. Pelaajat on jaettu joukkueittain. Sama pelaaja voi olla luettelossa useamman joukkueen kohdalla johtuen pelaajasiirroista tai lainasopimuksista muihin seuroihin.

## Kenttäpelaajat

### Espoo Blues

Lähteet:

### HIFK

Lähteet:

### Hämeenlinnan Pallokerho

Lähteet:

### Tampereen Ilves

Lähteet:

### Jokerit

### JYP

### Kalevan Pallo

### Oulun Kärpät

Lähteet:

### Rauman Lukko

### Pelicans

### Saimaan Pallo

### Tappara

### Turun Palloseura

### Porin Ässät

## Maalivahdit

### Espoo Blues

Lähteet:

 

### HIFK

Lähteet:

 

### Hämeenlinnan Pallokerho

Lähteet:

 

### Tampereen Ilves

Lähteet:

 

### Jokerit

### JYP

### Kalevan Pallo

### Oulun Kärpät

Lähteet:

 

### Rauman Lukko

### Pelicans

### Saimaan Pallo

### Tappara

### Turun Palloseura

### Porin Ässät

## Lähteet
Moto G

**Moto G** on Motorolan valmistama älypuhelin, joka käyttää Android-käyttöjärjestelmää. Moto G muistuttaa Motorolan lippulaivamalli Moto X:sää. Puhelimessa on 4,5 tuuman IPS HD -nestekidenäyttö. Moto G:ssä on 2&nbsp;070 milliampeeritunnin akku. Puhelin tuli myyntiin vuonna 2013, ja siitä julkaistiin 4G LTE -versio heinäkuussa 2014.

## Lähteet
Cantù

**Cantù** on kaupunki Pohjois-Italiassa Comon maakunnassa Lombardian alueella. Se sijaitsee historiallisen Brianzan alueella. Kaupungin tärkein nähtävyys on Basilica di Galliano. Cantù on tunnettu pitsinvalmistuksesta.

## Urheilu
Koripalloseura Pallacanestro Cantù on kaupungin kuuluisin urheiluseura. Cantù on myös isännöinyt useasti Italian ympäriajon etappikaupunkina.

## Lähteet

## Aiheesta muualla
Perryn piirikunta

**Perryn piirikunta** on usean Yhdysvaltojen piirikunnan nimi:

*Perryn piirikunta, Alabama
*Perryn piirikunta, Arkansas
*Perryn piirikunta, Illinois
*Perryn piirikunta, Indiana
*Perryn piirikunta, Kentucky
*Perryn piirikunta, Mississippi
*Perryn piirikunta, Missouri
*Perryn piirikunta, Ohio
*Perryn piirikunta, Pennsylvania
*Perryn piirikunta, Tennessee
Eilean Bàn

**Eilean Bàn** on pieni Hebrideihin kuuluva saari Skotlannin länsirannikolla. Saaren kautta kulkee silta Skotlannin mannermaalta suuremmalle An t-Eilean Sgitheanachin saarelle. Saaren nimi on gaelin kieltä ja tarkoittaa valkoista saarta.
Jeremy Limb

**Jeremy Limb** on brittiläinen pianisti. Hän meni vuonna 1989 Oxfordin yliopiston Queen's Collegeen. Vuonna 1992 hän esitti Sergei Prokofjevin ensimmäisen pianokonserton Oxford Philharmonian kanssa Sheldonian Theatressa. Oxfordin jälkeen Limb vietti kolme vuotta Royal College of Musicissa, jossa hän voitti vuonna 1993 Millicent Silver Brahms Prizen ja vuonna 1995 Frank Merrick British Music Prizen. Limb myös esitti Beethovenin ensimmäisen pianokonserton George Hurstin johtaman Royal College of Musicin sinfoniaorkesterin kanssa Royal College Concert Hallissa.

Limb on pitänyt resitaaleja muun muassa St James'sissa, Piccadillyllä ja St Martin-in-the-Fieldsissä. Vuonna 1997 hän voitti ensipalkinnon 18. kansallisessa Robert William ja Florence Amy Brant -pianokilpailussa. Hän on työskennellyt vapaana solistina, säestäjänä ja korrepetiittorina (muun muassa English National Operassa). Lisäksi hän on muun muassa kirjoittanut ja esittänyt komediaa. Hän oli ehdolla LWT New Comedy Writing Awardin saajaksi vuonna 1998 näytelmästään *Play Wisty for Me – The Life of Peter Cook*, joka on esitetty muun muassa Melbournen komediafestivaalilla (2002).

## Lähteet
Hinterland Travel

**Hinterland Travel** on brittiläinen seikkailumatkatoimisto, joka järjestää muun muassa Irakin- ja Afganistanin-kierroksia. Menestynyt pohjoisen ja keskisen Afganistanin kierros pääsi National Geographic Traveler Magazinen *50 Tours of a Lifetime* -listaukseen. Hinterland Travelin kohdevalikoimaan kuuluvat myös Pakistan, Intia, Nepal, Armenia ja Myanmar. Matkatoimiston perustanut Geoff Hann on vaikuttanut seikkailumatkailun alalla 1970-luvulta asti ja ollut myös mukana kirjoittamassa Bradt Travel Guides -sarjaan kuuluvaa kirjaa *Iraq: Then & Now*.

Hinterland Travel on yksi harvoista Irakin hallituksen auktorisoimista matkatoimistoista. Henkivartijat järjestetään Irakin sisäministeriön taholta. Vapautta itsenäiseen liikkumiseen on ryhmämatkalla Irakissa hyvin vähän.

## Lähteet
Costumes of Technocracy

**Costumes of Technocracy** on puolalaisen metalliyhtye Thy Diseasen kuudes studioalbumi. Se julkaistiin 14. helmikuuta 2014 levymerkillä Mystic Production.

Kappaleista ”Slave State” ja ”Holographic Reality” kuvattiin musiikkivideot.

## Kappaleet
#
#
#
#
#
#
#
#
#
#
#
#

## Muusikot
* Syrus – laulu
* Yanuary – kitara, bassokitara, musiikkiohjelmointi
* Artyom – kitara
* Ireq – rummut
* VX – kosketinsoitin
* Andrzej Hejmej – bassokitara

### Vierailevat muusikot
* Psycho – laulu
* Adrian ”Covan” Kowanek – laulu

### Muut tekijät
* Tomasz ”Zed” Zalewski – miksaaja, masteroija
* Piotr ”Szafa” Szafraniec – kansikuva

## Arviot
* Metal-temple.com: 

## Lähteet

## Aiheesta muualla
* 
* Costumes of Technocracy discogs.com -sivustolla
Rhuthun

**Rhuthun** () on pikkukaupunki Pohjois-Walesissa. Se on Sir Ddinbychin (Denbighshiren) kreivikunnan hallinnollinen keskus.

Kaupungissa on Rhuthunin linna vuodelta 1277.

## Lähteet

## Aiheesta muualla
Empo

**Empo** () on Kaarinan kaupungissa Kuusiston saarella sijaitseva kylä ja asuinalue. Alueella on 78 oppilaan alakoulu (luokat 1–2), päiväkoti, nuorisotilat sekä aktiivisesti toimiva Empon omakotiyhdistys. Empon asuinalue sai vuonna 2013 Kaarinan kaupungin myöntämän *Kultavuokko*-ympäristöpalkinnon.

## Historia

1950-luvun loppuun asti oli Empossa enimmäkseen kesäasutusta. Ämbodan maatila myyntiin valtiolle vuonna 1954 ja kuuden vuoden jälkeen oli alueelle kaavoitettu 144 omakotitalon asuinalue. Tontit olivat suuria ja ympäristö tarjosi niin niitty- ja peltomaisemaa kuin metsäisiä palstoja. Entisen Ämbodan tilan Pohjoissalmen ranta-alue oli alueen asukkaiden yhteinen virkistysalue.

Empon asuinalue laajeni vuonna 2002, kun uuden Lounais-Empon asuinalueen ensimmäiset omakotitontit sadasta kaavoitetusta tulivat myyntiin. 

## Palvelut

Empon Omakotiyhdistys aloitti toiminsa jo vuonna 1963. Yhdistyksen päätavoitteena on alueen asumisviihtyvyyden vaaliminen sekä lisääminen. Yhdistys toimii myös asukkaiden ja Kaarinan kaupungin yhdyssiteenä asuinaluetta koskevissa asioissa. Empon Omakotiyhdistys julkaisi 40-vuotisjuhlansa kunniaksi vuonna 2003 140-sivuisen historiikin *Omaan kotiin Kuusistoon*. Lisäksi yhdistys sai oman pöytäviirinsä, jonka suunnittelusta vastasi Visa Liipola. 

Empon asuinalueen kiinteistöillä ”vanhalla alueella” (ei siis Lounais-Empossa) on Lohkomistodistuksen mukainen ja Lääninhallituksen vahvistama rantaoikeus Tiilitehtaan-, Empon- ja ns. B-rantaan. Rannoilla on omat toimikuntansa, jotka vastaavaat venepaikkojen vuokraamisesta sekä kyseisten alueiden kunnossapidosta.

Empola on vuonna 2009 valmistunut Kuusiston koulun laajennusosa. Empolassa toimii alakoulun luokat 1 ja 2 sekä päiväkoti.

Saaristotiellä eli seututiellä 180 liikennöi linja 801 välillä Turku–Kaarina–Parainen sekä linjat 901–903 väleillä Turku–Nauvo–Korppoo ja Turku–Houtskari.

## Lähteet
Golden Delicious

**Golden Delicious** on hyvin tunnettu tarhaomenapuun lajike, jonka hedelmät ovat kypsinä vihreänkeltaisia. Lajike "löydettiin" vuonna 1905. Länsi-Virginiassa maanviljelijänä toiminut Anderson Mullins lähetti tilallaan kasvaneen omenan tutkittavaksi *Stark Nurseries* -hedelmäyritykseen. Herkullinen lajike osoittautui aiemmin tuntemattomaksi. Vuonna 1914 markkinoille tuotu lajike on yhä yksi suosituimmista omenalajikkeista.

## Lähteet

## Aiheesta muualla
Ingrid Marie

**Ingrid Marie** on vuonna 1910 "löydetty" omenalajike, joka on englantilaisen Cox Orangen ja tanskalaisen Guldborgin risteytys. Tanskan Fynin saarelta lähtöisin olevan lajikkeen havaitsi ensimmäisenä Høedin kyläkoulun opettaja *Carl Madsen* koulunsa pihamaalta. Kun puu neljän vuoden kuluttua teki ensimmäiset (epä)hedelmänsä, nimesi hän lajikkeen *Ingrid Marieksi* edesmenneen tyttärensä mukaan.

## Lähteet
Belle de Boskoop

**Belle de Boskoop** on Utrechtin alueelta, nykyisen Alankomaiden alueelta 1800-luvun alkupuolelta lähtöisin oleva omenalajike. Suosittuihin Golden Delicious ja Granny Smith -omenoihin verrattuna hapokas *Belle de Boskoop* sisältää jopa neljä kertaa enemmän C-vitamiinia.

## Lähteet

## Aiheesta muualla
McIntosh (omena)

**McIntosh** on Kanadasta kotoisin oleva omenalajike. Skotti *John McIntosh* alkoi kasvattaa puutarhassaan kasvaneita villiomenapuita ja nimesi lajikkeen itsensä mukaan.

Apple-yrityksen Macintosh-tietokoneet ovat saaneet nimensä tältä omenalajikkeelta.

## Lähteet

## Aiheesta muualla
Toivo Vuorela

**Toivo Vuorela** (11. toukokuuta 1909 Jalasjärvi – 17. toukokuuta 1982 Helsinki) oli suomalainen kansatieteilijä ja koulutukseltaan filosofian tohtori.

Vuosina 1945–1972 Vuorela oli Suomalaisen Kirjallisuuden Seuran kustantamopäällikkönä. Vuosina 1949–1960 hän oli *[[Kotiseutu (lehti)|Kotiseudun]]* päätoimittaja ja vuosina 1961–1970 *[[Studia Fennica]]n* toimittaja. Hän on myös kuulunut Lounais-Hämeen Kotiseutu- ja Museoyhdistyksen vuosikirjan toimikuntaan. Vuorela julkaisi useita kansatieteellisiä kirjoja. Vuonna 1961 hänelle myönnettiin professorin arvonimi ja 1977 Tiedonjulkistamisen valtionpalkinto.
__NOTOC__
## Teoksia
* Paha silmä (1960),
* Suomensukuiset kansat (1960),
* Suomalainen kansankulttuuri (1975),
* Suomen kansankulttuurin kartasto (1976),
* Kansanperinteen sanakirja, WSOY, (1978).

## Lähteet
* 

### Viitteet

## Aiheesta muualla
* T. Vuorela : Veljesmaamme kansallismuseo juhlinut. Eesti Rahvamuuseum täyttänyt 25 vuotta, Helsingin Sanomat, 03.06.1934, nro 146, s. 27, Kansalliskirjaston digitaaliset aineistot
Kiovan Mohyla-akatemia

**Kiovan Mohyla-akatemia** (NaUKMA) () on Ukrainan Kiovassa sijaitseva kansallinen yliopisto, joka on nimetty Ukrainan ortodoksisen kirkon elvyttäjän, metropoliitta Pietari Mohylan (1596–1647) mukaan.

Yliopisto katsoo historiansa alkaneen 15. lokakuuta 1615, jolloin Kiovaan perustettiin luostari, ja sen yhteyteen sairaala ja kaikkien säätyjen lapsille tarkoitettu koulu. Varsinaisesti sen perusti Mohyla 1631 Kiovan Collegiumina, josta tuli vuonna 1701 akatemia. Yliopistossa on kuusi tiedekuntaa: humanistinen, kauppatieteellinen, tietojenkäsittelytieteen, sosiaalitieteen ja -teknologian, luonnontieteellinen ja oikeustieteellinen tiedekunta.

 
Kuva:Kyevo-Mohylianska-akademia-1170.jpg|Kiovan Mohyla-akatemian päärakennus.
Kuva:500 hryvnia 2006 back.jpg|Kiovan Mohyla-akatemian rakennus Ukrainan 500 hryvnian (UAH) setelissä.
Kuva:Petro Mohyla- big.jpg|Pietari (Petro) Mohyla.


## Lähteet

## Aiheesta muualla

* Kiovan Mohyla-akatemia  (ukma.edu.ua)
Korisliiga-kauden 2014–2015 kokoonpanot

## Joukkueiden kokoonpanot
### [[Loimaan Korikonkarit|Bisons Loimaa]]

### [[Helsinki Seagulls]]

### [[Kataja Basket Club|Joensuun Kataja]]

### [[Kauhajoen Karhu (koripallo)|Kauhajoen Karhu]]

### [[Korikobrat|Kobrat]]

### [[Kouvot]]

### [[KTP-Basket]]

### [[Namika Lahti]]

### [[Vilpas Vikings|Salon Vilpas]]

### [[Tampereen Pyrintö (koripallo)|Tampereen Pyrintö]]

### [[Tapiolan Honka]]

## Lähteet
* Korisliiga (2014-2015 Pelikausi)  basket.fi
Fuji (omena)

**Fuji** on Japanin Fujisakissa, Tohokun tutkimuslaitoksessa 1930-luvulla kehitetty omenalajike. Makea ja rapea lajike saatiin aikaan risteyttämällä amerikkalaiset Red Delicious- ja Virginia Ralls Genet -lajikkeet. Kaikkialla maailmassa myytävä lajike tuli markkinoille vuonna 1962.

## Lähteet

## Aiheesta muualla
Luon kieli

**Luo** on niloottinen kieli, jota puhuu äidinkielenään neljä miljoonaa ihmistä Kenian entisen Nyanzan provinssin alueella sijaitsevissa piirikunnissa. Lisäksi Tansaniassa asuu 140&nbsp;000 luon puhujaa. Luo luokitellaan länsiniloottisten kielten haaraan ja sen lähimpiin sukukieliin kuuluvat adhola, alur ja atšoli. 

## Lähteet
Katherine Pancol

**Katherine Pancol** (s. 22. lokakuuta 1954 Casablanca, Marokko) on ranskalainen kirjailija ja toimittaja. 

## Elämäkerta
Pancol opiskeli kirjallisuutta ja latinan kieltä Nanterren yliopistossa. Myöhemmin hän toimi sekä ranskan että latinan kielten opettajana. Pancol on työskennellyt myös Paris-Match ja Cosmopolitan -lehtien toimittajana.

Pancolin ensimmäinen romaani *Moi d’abord* ilmestyi vuonna 1979, ja sitä myytiin 300&nbsp;000 kappaletta. Tämän jälkeen Pancol muutti New Yorkiin, missä hän osallistui luovan kirjoittamisen sekä käsikirjoittamisen kursseille Columbian yliopistossa. Samoihin aikoihin ilmestyivät romaanit *La Barbare* (1981), *Scarlett, si possible* (1985) sekä ”Les hommes cruels ne courent pas les rues” (1990). Katherine Pancol avioitui ja sai kaksi lasta. Hänen työnantajiaan olivat myöhemmin *[[Le Journal du Dimanche]]*, *[[Elle]]* ja *[[Paris Match]]*.

Pancol muutti takaisin Ranskaan vuonna 1991. Häneltä ilmestyivät  kirjat *Vu de l’exterieur*, *Une si belle image*, *Encore une danse*, *J’étais là avant*, *Et monter lentement dans un immense amour*, *Un homme à distance* ja *Embrassez-moi*.

Vuonna 2006 Pancol teki suuren läpimurtonsa trilogiansa ensimmäisellä osalla, *Krokotiilin keltaiset silmät*. Kirjaa on myyty lähes kaksi miljoona kappaletta ja käännetty 31 kielelle. Pancol sai kirjastaan seuraavat kirjapalkinnot: le prix Maison de la Presse en France, prix des Lecteurs en Allemagne, Lovelybooks-Leserspreis ja prix de littérature contemporaine en Russie.

Pancol asuu sekä Normandiassa että Pariisissa. Tammikuussa 2012 hänelle myönnettiin taiteen ja kirjallisuuden kunniamerkki.

## Teokset

Kaiken kaikkiaan Katherine Pancolilta on ilmestynyt 17 teosta. Suomessa hänen kirjojaan on myyty yli 50&nbsp;000 kappaletta. Pancolin kirjoista on suomennettu seuraavat teokset:

* *Krokotiilin keltaiset silmät*, 2012 (Les yeux jaunes des crocodiles, 2006)
* *Kilpikonnien hidas valssi*, 2012 (La valse lente des tortues, 2008)
* *Central Parkin oravat ovat surullisia maanantaisin*, 2013 (Les écureuils de Central Park son tristes le lundi, 2010)
* *Mimmit*, 2014 (Muchachas 1-3, 2014)

Ranskaksi on ilmestynyt seuraavat teokset:

* 1979: Moi d’abord
* 1981: La Barbare
* 1985: Scarlett, si possible
* 1990: Les hommes cruels ne courent pas les rues
* 1993: Vu de l’extérieur
* 1994: Une si belle image
* 1998: Encore une danse
* 1999: J’étais là avant
* 2001: Et monter lentement dans un immense amour
* 2002: Un homme à distance
* 2003: Embrassez-moi
* 2006: Les yeux jaunes des crocodiles
* 2008: La valse lente des tortues
* 2010: Les écureuils de Central Park sont tristes le lundi
* 2014: Muchachas 1
* 2014: Muchachas 2
* 2014: Muchachas 3

## Filmografia
Vuonna 2014 tuli ensi-iltaan kirjasta Ranskassa tehty elokuva *[[Krokotiilin keltaiset silmät]]*, jonka on ohjannut Cécile Telerman.

## Aiheesta muualla
* Katherine Pancolin virallinen kotisivu 
* Panco Bazarin sivustolla
Sorsanpesä (hotelli)

**Hotelli Sorsanpesä** on Seinäjoen Törnävän kaupunginosassa toimiva hotelli. Se sijaitsee joen varren puistoalueella, jossa järjestetään vuosittainen Provinssirock-tapahtuma.

Sorsanpesän rakennutti Matkaravinto Oy, ja se valmistui vuonna 1971. Ympyränmuotoisen, modernin hotellirakennuksen suunnitteli arkkitehti Kauko Tiihonen ja muodikkaat sisustukset suunnitteli hänen puolisonsa, sisustusarkkitehti Helvi Tiihonen. Vuonna 1977 Sorsanpesä liitettiin Rantasipi-hotelliketjuun, kun Matkaravinto sulautettiin osaksi Rantaloma Oy:tä, jonka nimeksi tuli Rantasipi Oy.

Hotelli on ollut välillä suljettuna ja toiminut 2000-luvulla nimellä Hotelli Stuertti, kunnes se vaihtoi omistajaa tammikuussa 2010, remontoitiin ja otti jälleen käyttöön nimen Sorsanpesä.

Sorsanpesän huippukautta oli 1980-luku, jolloin sen maanalainen ravintola Prunni oli maakunnan suosituimpien tanssipaikkoja. Hotellissa vieraili tuolloin jopa 10&nbsp;000 asiakasta kuukausittain. Hotellin laajennushanke kariutui Suomen 1990-luvun alun lamaan, ja koko hotelli jouduttiin sulkemaan 1990-luvun loppuvuosina, mutta Seinäjoen kaupungin pyynnöstä hotellia pidettiin auki Tangomarkkinoiden ja Provinssirockin ajan.

Kiinteistön omistivat tuolloin entisestä Rantasipi-ketjun omistajayrityksestä muodostunut Rasi Kiinteistöt (80 %) ja Seinäjoen kaupunki (20 %). Yrittäjänä toiminut Jorma Liljeroos katosi velkojiltaan talousvaikeuksien vuoksi. 160 huoneen, 320 vuodepaikan ja noin 1&nbsp;500 ravintola-asiakaspaikan hotellia yritettiin myydä suurille hotelliketjuille tuloksetta. Siitä kaavailtiin myös vanhusten palvelutaloa ja myös hotelli- ja ravintola-alan oppilaitosta.

Vuosituhannen vaihteessa kiinteistön osti seinäjokelainen rakennusliike Seicon (nykyinen Peab), ja Pauli Lampinen alkoi pitää siinä hotellia nimeltä Stuertti. Vuonna 2010 hotellikiinteistön omistajiksi tulivat seinäjokelaiset liikemiehet Reima Kuisla ja Jaakko Aukia. He remontoivat hotellia yli miljoonalla eurolla arkkitehti Eckhard Strahlin ja sisustusarkkitehti Jaakko Puron suunnitelmien mukaan.

## Lähteet

## Aiheesta muualla
*Hotellin verkkosivusto
Lango (niloottinen kieli)

**Lango** on niloottinen kieli, jota puhuu äidinkielenään 1,5 miljoonaa ihmistä Ugandassa Kyogajärven pohjoispuolella. Lango luokitellaan länsiniloottisten kielten haaraan ja sen lähimpiin sukukieliin kuuluvat kumam, adhola, alur, atšoli ja luo. 

## Lähteet
Lango

**Lango** voi tarkoittaa seuraavia asioita:
*langot, Ugandassa asuva kansa
*lango, langojen puhuma niloottinen kieli
*lango, Tansaniassa puhuttu bantukieli.
Nyankole

**Nyankole** on Ugandan lounaisosassa asuvien nyankolejen puhuma bantukieli. Sitä puhui vuoden 2002 väestönlaskennassa äidinkielenään 2,3 miljoonaa ihmistä. Sen läheisin sukukieli on kiga.

Ruynakitaran kieli on standardoitu sekoitus neljää Länsi-Ugandan bantukieltä: nyankolea, kigaa, nyoroa ja tooroa.

## Lähteet
Francis Greenway

**Francis Greenway** (1777–1837) oli englantilaissyntyinen Australiaan rikoksen takia karkotettu arkkitehti, joka suunnitteli maanosan ensimmäiset huomattavat eurooppalaistyyliset rakennukset. Sydneyssä hänen luomuksiinsa lukeutuvat mm. Macquarien majakka, Hyde Parkin kasarmit, St James' King Street -katu ja Government House. Hän työskenteli Uuden Etelä-Walesin kuvernöörin Lachlan Macquarien palveluksessa.

Greenway oli Englannissa tuomittu väärentämisestä kuolemaan, joka kuitenkin muutettiin 14 vuoden karkotukseksi. Hänet lähetettiin ensimmäisten siirtolaisten mukana Australiaan, jonne saapui 1814 "herrasmiesrikollisena". Koulutettuna arkkitehtina hän kohosi pian maanosan ensimmäiseksi merkittäväksi arkkitehdiksi, jonka tehtäväksi annettiin monumenttirakennusten suunnittelu.

Hän kuoli lavantautiin vuonna 1837 59-vuotiaana. Tarkkaa päivää ei tiedetä.

Francis Greenway oli kuvattuna Australian 10 dollarin seteliin vuosina 1966–1993, mikä tehnee hänestä maailman ainoan tuomitun väärentäjän, jonka kuva on esitetty setelissä.
Hänen mukaansa on nimetty Uuden Etelä-Walesin lounaiskulman vaalialue, yksi Canberran ja yksi Newcastlen esikaupunki ja Francis Greenway High School Beresfieldissä, Maitlandin esikaupungissa.

## Lähteet
Nuer

**Nuer** on Etelä-Sudanin ja Etiopian nuerien puhuma niloottinen kieli. Sitä puhuu äidinkielenään  ihmistä. Nuer luokitellaan länsiniloottisten kielten haaraan ja se muodostaa lähimmän dinkan kielen kanssa oman dinka-nuer-alaryhmänsä. Samaan alaryhmään kuuluu myös Etelä-Sudanissa puhuttu reelin kieli.

Nueria kirjoitetaan latinalaisen kirjaimiston mukaillulla versiolla. Kirjaimistoon kuuluu 12 vokaalia ja 20 konsonanttia.

## Fonologia

### Konsonantit

Lähde:

### Vokaalit

Lähde:

## Lähteet
Melvyn Tan

**Melvyn Tan** (s. 13. lokakuuta 1956 Singapore) on singaporelais-brittiläinen pianisti. Hän meni 12-vuotiaana Isoon-Britanniaan opiskelemaan Yehudi Menuhin -koulussa. Hänen opettajiaan olivat Nadia Boulanger, Vlado Perlemuter ja Marcel Ciampi, jotka synnyttivät hänen intohimonsa ranskalaista musiikkia ja erityisesti Claude Debussyn, Maurice Ravelin sekä Olivier Messiaenin teoksia kohtaan. Tan pääsi vuonna 1978 Royal College of Musiciin.

Vuonna 1980 Tan päätti erikoistua fortepianoon. Hän teki yhteistyötä Roger Norringtonin ja London Classical Players -kokoonpanon kanssa; tähän yhteistyöhön sisältyi muun muassa vuoden 1987 kiertue Euroopassa, Yhdysvalloissa, Kanadassa, Australiassa ja Japanissa. Tan esiintyi Beethovenin Broadwood-fortepianoa (1817) soittaen.

Tan ei kuitenkaan pitäytynyt pelkästään fortepianossa, vaan otti käyttöönsä myös nykyaikaisen pianon mahdollisuudet. Tämän vaiheen urassaan hän aloitti joulupäivänä 1996 esittämällä Mozartin 9. pianokonserton Kölnissä Deutsche Kammerphilharmonien kanssa. Seuraavana vuonna hän esitti resitaalissa Wigmore Hallissa Chopinin ja Schumannin teoksia. 

Konserttosolistina Tan on esiintynyt muiden muassa Lontoon filharmonisen orkesterin, Academy of St. Martin in the Fieldsin, Hongkongin filharmonisen orkesterin, Liverpoolin kuninkaallisten filharmonikkojen, Stuttgartin radion sinfoniaorkesterin, Camerata Salzburgin, Salzburgin Mozarteum-orkesterin, Melbournen sinfoniaorkesterin ja Australian kamariorkesterin kanssa. Hän on säännöllisesti esiintynyt myös Singaporen sinfoniaorkesterin ja Lontoon kamariorkesterin kanssa. Lontoon kamariorkesterin LCO Live -levymerkin kanssa Tan levytti Mozartin 12. pianokonserton ja Beethovenin 2. pianokonserton.

Tammikuussa 2011 Tan teki ammatillisen paluun Singaporeen esiintymällä täydelle Esplanade Hallille. Sittemmin hän on palannut säännöllisesti synnyinmaahansa esiintymään sekä orkesterin kanssa että resitaaleissa ja lisäksi opettamaan nuoria muusikoita. Syyskuussa 2012 alkoi hänen taiteilijaresidenssinsä Singaporen Yong Siew Toh -konservatoriossa.

Tan laiminlöi aikanaan kansalaispalveluksen Singaporessa kansainvälisen musiikkiuransa takia. Hän sai tästä sakot ($3000) käydessään vuonna 2005 Singaporessa ikääntyvien vanhempiensa luona. Hän oli jo tällöin Ison-Britannian kansalainen.

## Lähteet
Kuka pelkää Virginia Woolfia?

**Kuka pelkää Virginia Woolfia?** (*Who’s Afraid of Virginia Woolf?*) on Edward Albeen avioliittodraama vuodelta 1962. Se tutkii keski-ikäisen avioparin, professori Georgen ja hänen puolisonsa Marthan, avioliiton kariutumista.

Yli kolmituntisen, kolminäytöksisen näytelmän alussa Martha ja George ovat kutsuneet yliopiston henkilökuntajuhlien jälkeen kotiinsa jatkoille nuoren pariskunnan Nickin ja Honeyn, jotka joutuvat isäntäparin alkoholinhuuruisen välienselvittelyn todistajiksi. George ja Martha puhuvat heille muun muassa parinkymmenen vuoden ikäisestä pojastaan, joka kuitenkin näytelmän lopulla osoittautuu lapsettoman pariskunnan itselleen keksimäksi tarinaksi, josta ei olisi saanut puhua ulkopuolisille.

Näytelmän nimi on sanaleikki feministikirjailija Virginia Woolfin nimestä ja Disney-elokuvassa *[[Kolme pientä porsasta]]* kuullusta laulusta ”Who’s Afraid of the Big Bad Wolf?”, suomeksi sanoilla ”Pahaa sutta ken pelkäisi”. Laulua lauletaan toistuvasti näytelmässä näillä muunnelluilla sanoilla.

Näytelmä voitti Tony-palkinnon ja New York Drama Critics’ Circlen palkinnon vuoden parhaana näytelmänä. Sitä esitetään yhä paljon, ja vuonna 1966 Mike Nichols ohjasi siitä tunnetun samannimisen elokuvasovituksen, pääosissa Elizabeth Taylor ja Richard Burton.

## Lähteet
Nyoro

**Nyoro** on Ugandan länsiosassa puhuttu bantukieli. Sitä puhui vuoden 2002 väestönlaskennassa äidinkielenään  ihmistä.

Nyoron läheisin sukukieli on tooro. Ruynakitaran kieli on standardoitu sekoitus neljää Länsi-Ugandan bantukieltä: nyoroa, tooroa, kigaa ja nyankolea.

## Lähteet
Live Extermination

**Live Extermination** on puolalaisen death metal -yhtye Yatteringin livealbumi. Se julkaistiin 18. lokakuuta 2004 levymerkillä Metal Mind Productions.

Albumi julkaistiin ilman yhtyeen tietämystä asiasta.

## Kappaleet
#
#
#
#
#
#
#
#
#
#
#
#
#

## Kokoonpano
* Śvierszcz – bassokitara, laulu
* Thrufel – kitara
* Hudy – kitara
* Ząbek – rummut

### Muut tekijät
* Tomasz Dziubiński – tuottaja
* Piotr Brzeziński – miksaaja
* Robert Nowak – miksaaja

## Arviot
* Sea of Tranquility: 
* The Metal Observer: 7/10

## Aiheesta muualla
* 
* Live Extermination discogs.com -sivustolla

## Lähteet
Gabrielle Union

**Gabrielle Monique Union-Wade** (s. 29. lokakuuta 1972 Omaha, Nebraska) on yhdysvaltalainen näyttelijä ja entinen malli. Hänen tunnetuin roolinsa lienee cheerleader Isis elokuvassa *[[Anna palaa!]]* (2000). Lisäksi hän esiintyi pääroolissa lyhytikäisessä tv-sarjassa *[[Enkelten kaupunki (televisiosarja)|Enkelten kaupunki]]*. 

Unionilla oli merkittävä sivurooli Will Smithin ja Martin Lawrencen elokuvassa *[[Bad Boys 2]]* (2003). Hän näytteli myös elokuvissa *[[Irti Evasta]]* ja *[[Kehdosta hautaan]]* vuonna 2003. Siitä saakka hän on näytellyt lukuisissa elokuvissa, joista myöhäisemmän kauden merkittävimpiä ovat muun muassa *[[Cadillac Records]]* (2008) ja *[[Think Like a Man]]* (2012). Hän esiintyi myös muun muassa tv-sarjoissa *[[Ruma Betty]]* ja *[[FlashForward]]*. Vuodesta 2013 lähtien Union on näytellyt pääroolia tv-sarjassa *[[Being Mary Jane]]*.

## Ura
Union syntyi Omahassa, Nebraskassa ja muutti lapsena Pleasantoniin, Kaliforniaan. Hänet kasvatettiin katoliseksi.

Union aloitti uransa mallina ja hänen varhaisimmat roolinsa olivat elokuvassa *[[10 Things I Hate About You]]* sekä tv-sarjoissa *[[Smart Guy]]* ja *[[Seitsemäs taivas (perhedraamasarja)|Seitsemäs taivas]]*. Union opiskeli yliopistossa Nebraskassa, josta hän pääsi mallitoimiston listoille. Union teki mallintöitä kunnes aloitti näyttelijänä 1990-luvulla televisio-sitcomien pienissä rooleissa.

Vuonna 1992 19-vuotias Union joutui raiskauksen uhriksi osa-aikatyössään kenkäkaupassa. Tekijä ilmiantoi itsensä ja sai 33 vuoden vankeustuomion. Unionista on sittemmin tullut pahoinpitelystä ja raiskauksesta selvinneiden puolestapuhuja.

Gabrielle Union on naimisissa NBA-pelaaja Dwyane Waden kanssa. Pari oli seurustellut jo vuonna 2009, mutta he erosivat vähäksi aikaa. Eron aikana vuonna 2013 Wadelle syntyi poika toisen naisen kanssa. Union ja Wade palasivat kuitenkin yhteen ja menivät naimisiin Miamissa elokuussa 2014. Unionista tuli Waden pojan sekä edellisestä avioliitosta syntyneiden kahden lapsen äitipuoli.

## Filmografia

## Lähteet

## Aiheesta muualla
*
Zunin kieli

**Zuni** on Yhdysvalloissa New Mexicon osavaltiossa asuvien zuni-intiaanien puhuma isolaattikieli. Sitä puhuu äidinkielenään noin  ihmistä. Vaikka väestö on vähitellen siirtymässä käyttämään englantia, zunin kirjakielen säilyttämiseen on panostettu ja lapsia kasvatetaan yhä omalla kielellä englannin sijaan. Vuoden 2000 väestönlaskennassa  puhujaa :sta ilmoitti käyttävänsä zunia kotikielenä.

## Lähteet
Fort William (Skotlanti)

**Fort William** () on noin 10&nbsp;000 asukkaallaan Skotlannin Ylämaiden toiseksi suurin kaupunki Invernessin jälkeen.

Kaupunki sijaitsee alun perin gaelinkielisellä alueella, mutta 1900-luvun aikana kielen puhujien määrä romahti. Nykyään kielen elpymistä kuitenkin tuetaan, mistä esimerkkinä kaupungissa toimii gaelinkielinen päiväkoti ja kouluopetusta on mahdollista saada gaelin kielellä.

Fort William on nimetty Vilhelm III Oranialaisen mukaan. Ensimmäinen linnoitus rakennettiin vuonna 1654.

Britteinsaarten korkein vuori Ben Nevis sijaitsee Fort Williamin lähellä.  

## Lähteet

## Aiheesta muualla
Ammoniumdikromaatti

**Ammoniumdikromaatti** ((NH4)2Cr2O7) on ammonium- ja dikromaatti-ionien muodostama epäorgaaninen ioniyhdiste. Yhdistettä voidaan käyttää muiden kromiyhdisteiden valmistuksessa, katalyyttinä orgaanisen kemian synteeseissä, valokuvauskemikaalina ja tekstiilien käsittelyssä.

## Ominaisuudet

Huoneenlämpötilassa ammoniumdikromaatti on oranssinpunaista kiteistä ainetta. Yhdiste liukenee veteen ja reagoi orgaanisten liuottimien kanssa. Muiden dikromaattien tavoin ammoniumdikromaatti on hyvin voimakas hapetin. Kuumennettaessa noin 170 °C:n lämpötilaan ammoniumdikromaatti hajoaa kiivaalla reaktiolla ja saattaa syttyä palamaan. Reaktion tuotteina muodostuu dikromitrioksidia, typpeä ja vettä. Tätä reaktiota kutsutaan tulivuorireaktioksi.
:(NH4)2Cr2O7 → Cr2O3 + N2 + 4 H2O

Muiden dikromaattien tavoin ammoniumdikromaatti on myrkyllistä ja karsinogeenista.

## Valmistus ja käyttö
Ammoniumdikromaattia voidaan valmistaa natriumdikromaatin ja ammoniumkloridin tai harvemmin ammoniumsulfaatin välisellä vaihtoreaktiolla. Reaktiossa sivutuotteena muodostuva natriumkloridi tai -sulfaatti voidaan erottaa kiteyttämällä kuumasta vesiliuoksesta ja ammoniumdikromaatti kiteytyy liuosta jäähdyttämällä. Dikromaattina voidaan käyttää myös kalsiumdikormaattia, jolloin liuoksesta saostuu niukkaliukoinen kalsiumsulfaatti. Toinen tapa valmistaa yhdistettä on ammoniakin ja kromihapon välinen reaktio. Näin saadaan ammoniumkromaattia, jonka alkalimetallipitoisuus on pieni.

Ammoniumdikromaattia voidaan käyttää puhtaan dikromitrioksidin ja katalyyttinä käytettävän dikromitrioksidin ja alumiinioksidin seoksen valmistamiseen. Sitä voidaan käyttää myös pyrotekniikassa, orgaanisissa synteeseissä katalyyttinä, nahan värjäyksessä peittana, puun lahonestoon ja valokuvausreagenssina.

## Lähteet
Luettelo 500 ottelua pelanneista Korisliiga-pelaajista

Tämä on **luettelo 500 runkosarjaottelua pelanneista koripallon miesten SM-sarjan pelaajista**. Vähintään 500 runkosarjaottelua nykyisin Korisliiga-nimisessä sarjassa on kirjannut 13 pelaajaa. Ensimmäinen yli 600 runkosarjaottelua pelannut oli Jarkko Tuomala, jolle runkosarjaotteluita kertyi 623 kappaletta. Vuonna 2017 myös Timo Heinonen ja Antero Lehto ylittivät 600 ottelun rajan ja Heinonen ohitti myös Tuomalan ennätyksen. Luettelon viidettä sijaa hallussaan pitävä Gerald Lee Sr. on ainoa saavutukseen yltänyt ei-suomalaissyntyinen koripalloilija. Sami Lehtoranta saavutti rajapyykin 1. maaliskuuta 2012, Samu Kaaresvirta 8. tammikuuta 2014, Timo Heinonen 2. huhtikuuta 2014, Antero Lehto 8. joulukuuta 2014 ja Petri Virtanen 7. helmikuuta 2015.

Pudotuspelit mukaan luettuina 500 ottelua Suomen miesten pääsarjassa on pelannut 30 pelaajaa. Heinonen on pelannut eniten otteluita myös näin laskettuna, 753 kappaletta. Muut yli 700 runkosarja- tai pudotuspeliottelua pelanneet ovat 731 ottelua pelannut Jarkko Tuomala ja 712 ottelua pelannut Kari-Pekka Klinga.

## Luettelo pelaajista
 Pelaa edelleen. Päivitetty 22. toukokuuta 2018.

## Lähteet
* Suomen Koripalloliiton tilastopalvelu 

### Viitteet